text: Carles Giné | Vall d'Hebron Barcelona Hospital Campus
  Inici | Cercador de professionals Campus | Carles Giné
  Sóc Cirurgià Pediàtric especialitzat en Cirurgia Fetal, Cirurgia Digestiva i Cirurgia Mínimament Invasiva. Ocupo el càrrec de Cap de Secció en Cirurgia Fetal i Fetoscòpica, Mínimament Invasiva i Robòtica desde Gener de 2018 i dirigeixo la Unitat de Cirurgia Digestiva i Toràcica Pediàtrica. Les meves àrees d'experteça són el tractament fetoscòpic dels defectes de tub neural i la cirurgia colorrectal pediàtrica. La meva investigació es centra en el tractament fetal de les malformacions congènites
  Em vaig formar a la Universitat Rovira i Virgili i vaig cursar la meva especialitat a l'Hospital Universitari Vall d'Hebron (2001-2006). Després d'un any a Montpellier vaig tornar al nostre hospital per desenvolupar la Cirurgia Mínimament Invasiva a les àrees de la Cirurgia Digestiva i Colorrectal i a la Cirurgia Fetal. La meva activitat s'acompanya d'una forta implicació amb la investigació experimental en Cirurgia Fetal on vaig obtenir el títol de Doctor, menció Cum Laude, per un treball sobre el tractament prenatal de l'Hèrnia Diafragmàtica Congènita.
  Participo en els Comitès de Defectes Congènits, de Via Aèria, d'Epidermolisi Ampul.lar i d'Espina Bífida i formo part de les següents associacions: Societat Espanyola de Cirurgia Pediàtrica, EUropean Pediatric Surgeon's Association, European Society of Pediatric Endoscopic Surgeons, Group d'Étude de la Coeliochirurgie Infantile, ARM-Net consortium i International Pediatric Endosurgery Group, de la qual en sóc Facultat. També dono classes a la UAB de patologia digestiva pediàtrica.
  He desenvolupat dos tècniques quirúrgiques originals en Cirurgia Colorrectal i Cirurgia Fetal essent pioner en el tractament fetoscòpic del mielomeningocele. Les meves àrees d'interès són, a més de la Cirurgia Fetal, la Cirurgia Robòtica, les malformacions anorrectals, la malaltia de Hirschsprung, el tractament de patologies esofagogàstriques i malformatives digestives, els defectes congènits, la malaltia inflamatòria intestinal i l'epidermolisi bullosa.
  He dissenyat també un simulador en Cirurgia Fetoscòpica del Mielomeningocele i he co-dirigit 3 cursos internacionals en patologia neonatal i cirurgia mínimament invasiva neonatal i fetal.